Posted by: anita | 2011/01/27
Dankie vir die raad, wil net weet of dit dalk ook n maagseer kan wees. Dit is maar nog moeilik vir hom om pyn te beskryf. Soos wat hy dit beskryf het was dat dit voel of iemand in sy maag sit met n geweer en sy maag vol patrone skiet. Sien die week dat hy se dat dit voel of sy maag " is on fire" . Ek het van dokter verander vir hom, en dit lyk of hy ons na n ander pediater gaan stuur ook, wag juis vir n afspraak. dit lyk of die dokter vir ons meer doen. Ons sit ongelukkig hier in Kanada en hulle mediese sisteem werk heel anders, soms frustrerend, het gelukkig op SA dokters afgekom. Jy moet maar wag en sien wanneer jy gehelp kan word. Dit bly maar moeilik vir hom om te eet, want dit lyk my alles begin hom nou vang. Die seerste deel begin laat middag en dan die aand. Ek het eers gedink dit is krampe, maar dit is heel iets anders.
Ek is verbaas dat jou seun nog nie deur 'n spesialis ondersoek is nie. Ek glo nie dat jou seun 'n maagsweer het nie. Hierdie diagnose kom redelik selde voor onder kinders van sy ouderdom en sy simptome pas nie hierdie diagnose nie.Ek verwag dat sy diagnose die van mesenteriese adenitis sal wees.